Diari Oficial de la Generalitat Valenciana


Sumari del DOGV 7816, del 28-06-2016 (2016/4735)

RESOLUCIÓ de 25 de maig de 2016, del conseller, per la qual s'acorda la nova ubicació del Registre General de la Conselleria de Transparència, Responsabilitat Social, Participació i Cooperació.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7816

Data del DOGV
:   28-06-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/4735


Data del document
:   25-05-2016

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Resolució

Anàlisi jurídica

 Descriptors 

:   * Conselleria de Transparència, Responsabilitat Social, Participació i Cooperació

RESOLUCIÓ de 25 de maig de 2016, del conseller, per la qual s'acorda la nova ubicació del Registre General de la Conselleria de Transparència, Responsabilitat Social, Participació i Cooperació. [2016/4735]  
El Decret 191/2014, de 14 de novembre, del Consell, regula l'atenció a la ciutadania, el Registre d'Entrada i d'Eixida d'escrits i l'ordenació de les oficines de Registre en l'Administració de la Generalitat.  
  
De conformitat amb allò que disposa l'article 17, cada departament de l'Administració de la Generalitat, així com cada entitat autònoma, vinculada o dependent d'aquesta, disposarà d'una oficina de registre general, que durà a terme les funcions que li són pròpies. Així mateix, disposaran d'una oficina de registre general les seus principals de les seues direccions territorials o altres seus administratives o divisions de caràcter territorial existents.  
En tot cas, i segons disposa l'article 18 de l'esmentada norma, la creació, modificació o supressió de les oficines de registre es farà mitjançant una resolució del respectiu titular de la conselleria.  
Per mitjà del Decret 7/2015, de 29 de juny, del president de la Generalitat, es van determinar les conselleries en què s'organitza l'Administració de la Generalitat, entre altres, la Conselleria de Transparència, Responsabilitat Social, Participació i Cooperació. Al seu torn, pel Decret 8/2015, de 29 de juny, del president de la Generalitat, van ser nomenats la vicepresidenta del Consell, els consellers, i la secretària i portaveu del Consell.  
En virtut de l'anterior, i d'acord amb el que preveuen els esmentats articles 17 i 18 del Decret 191/2014, de 14 de novembre, del Consell, i a l'empara del que preveuen els articles 28, apartat e de la Llei 5/1983, de 30 de desembre, del Consell, va ser dictada la Resolució de 3 de setembre de 2015, de l'esmentat conseller, per la qual es creava el Registre General de la Conselleria de Transparència, Responsabilitat Social, Participació i Cooperació, amb seu al carrer Miquelet, número 5, de València, CP 46759.  
Mitjançant la Resolució de 4 de març de 2016, de la directora general del Sector Públic, Model Econòmic i Patrimoni, va ser adscrit a aquesta Conselleria i afecte a l'ús públic, l'immoble ubicat al Passeig de l'Albereda, número 16, de València, CP 46726, al qual han sigut traslladats els Serveis Centrals d'aquesta.  
Per tot l'anterior, i fent ús de les atribucions que em confereix la normativa citada, resolc:  
  
El canvi d'ubicació del Registre General de la Conselleria de Transparència, Responsabilitat Social, Participació i Cooperació, que ha passat a situar-se en l'actual seu d'aquesta, al Passeig de l'Albereda, número 16 de València, CP 46743.  
  
Les funcions d'aquest, de conformitat amb l'article 19 del Decret 191/2014, de 14 de novembre, del Consell, són les següents:  
1. La recepció d'escrits dirigits a qualsevol òrgan o entitat de qualsevol administració pública.  
2. L'expedició de rebuts que acrediten la presentació d'escrits, d'acord amb el que disposa l'article 25.1 de l'esmentat decret.  
3. L'anotació d'assentaments d'entrada o eixida dels escrits.  
4. La remissió dels escrits, una vegada registrats, a les persones, els òrgans o les unitats destinatàries.  
5. La realització de confrontacions i l'expedició de còpies compulsades de documents originals aportats per les persones interessades, segons el que estableixen els articles 25.2 i 26 d'aquest decret.  
6. Qualssevol altres que se'ls atribuïsquen legalment o reglamentàriament.  
  
D'acord amb el que disposa l'article 1 del Decret 1/2013, de 4 de gener, del Consell, pel qual es regula el Diari Oficial de la Comunitat Valenciana, la present resolució es publica en el Diari Oficial de la Comunitat Valenciana, per raons d'interés públic, sense perjuí de tot això es fa pública en el portal corporatiu de la Generalitat, en l'apartat d'Atenció al Ciutadà/Guia PROP, en la relació actualitzada de les oficines d'informació i de registre a disposició de la ciutadania, segons preveu el Decret 191/2014, de 14 de novembre, del Consell, pel qual es regula l'atenció a la ciutadania, el Registre d'Entrada i d'Eixida d'escrits i l'ordenació de les oficines de Registre en l'Administració de la Generalitat.  
  
València, 25 de maig de 2016.- El conseller de Transparència, Responsabilitat Social, Participació i Cooperació: Manuel Alcaraz Ramos.